To in ono o Grenoblu

Na izmenjavi smo se seveda tudi veliko zabavali. Posebne zahvale gredo Andražu Pucu, ki je k temu veliko pripomogel in dogajanje vestno dokumentiral. Posebej nam bo v spominu ostala reportaža iz arheološkega muzeja (katakomb), zaradi neštetih prekinitev in ponovitev, do katerih je prišlo zaradi pretirane radosti (smeha). Vzrok za obisk muzeja pa je še bolj zanimiv – ne delovanje internetne povezave v šoli. Sicer pa so odmori v Franciji še posebej privlačni, namreč vsi se poljubljajo. Nekateri bi najraje ostali kar v Franciji…

Edini popolnoma prost dan nas je večina preživela na gradu (Bastille). Pot na grad še zdaleč ni bila tako zanimivo in avanturistična kot pot nazaj v mesto. Na grad smo se peljali z gondolo, ki ima kabine v obliki jajčk, nazaj pa smo lomastili skozi hosto in pri tem utrpeli marsikatere hujše poškodbe, odrgnine. Na srečo smo vsi preživeli in se živi vrnili domov.

Jure Bužinel, Matija Frandolič